**Foglalkoztatási terv**

**Közösségszervező szak**

**Nappali tagozat**

**BAI0032**

|  |  |
| --- | --- |
| **Meghirdetés féléve** | **4** |
| **Kredit** | **3** |
| **Heti kontakt óraszám (előadás+gyakorlat)** | **1+1** |
| **Félévi követelmény** | **gyakorlati jegy** |

**Tantárgyi tematika és félévi követelményrendszer**

A tantárgy célja, hogy hallgatók megismerkedjenek a PR fejlődésének egyes szakaszaival valamint helyével és szerepével az integrált marketingkommunikáció tervezésében, a PR tevékenység céljával, feladataival, funkcióival. Átlássák a PR célterületeit, valamint kapcsolódását a menedzsment tudományokhoz. Megismerjék a PR tevékenység célcsoportjait és eszközeit, a PR tevékenység tervezési folyamatát, a tervezés szintjeit. Cél, hogy felhívjuk a hallgatók figyelmét a szervezet és környezete közötti kapcsolat fontosságára, és megismertessük a hallgatókat a pozitív környezet kialakításának eszközeivel.

**Féléves tematika:**

|  |  |
| --- | --- |
| **Oktatási hét** | **Gyakorlat** |
| **1. hét** | A tantárgy teljesítésének, követelményrendszerének ismertetése. A félév tantárgyi programjának bemutatása. Beadandó ismertetése. Szakirodalom ajánlások. |
| **2. hét** | PR, mint a szervezet és környezete, szervezeti kommunikáció alapja. |
| **3. hét** | A PR fejlődése, elméletei, története. |
| **4. hét** | Hírnév menedzsment: a hírnév, mint vállalati vagyon, image típusok, arculat tartalmi és formai összetevői. |
| **5. hét** | A PR eszközei: PR filmek, nyomtatott anyagok, események. |
| **6. hét** | Belső PR. Külső PR. |
| **7. hét** | ZH |
| **8. hét** | Marketing PR, Issue management, |
| **9. hét** | CSR |
| **10. hét** | Média kapcsolatok jelentősége. Tervezés |
| **11. hét** | Hatás-eredmény-hatékonyság |
| **12. hét** | Sajtókapcsolatok, vállalati kommunikáció. Válságkommunikáció |
| **13. hét** | Eseményszervezés, támogatás, PR ügynökségek tevékenysége. |
| **14. hét** | ZH |

**A foglalkozásokon történő részvétel:** A tantárgy gyakorlati foglalkozásain a részvétel kötelező. A félévi hiányzás megengedhető mértéke a tantárgy heti kontakt óraszámának maximum háromszorosa. Ennek túllépése esetén a félév nem értékelhető. (TVSZ 8§1.)

**Félévi követelmény:** gyakorlati jegy, beadandó feladat elkészítése, bemutatása és két ZH sikeres teljesítése. A feladat kiadása az második gyakorlaton történik.

Feladat követelményrendszere: TNR betűtípus, 2,5 margó körben, 1,5 sortáv, sorkizárt, lap alján oldalszámmal. *Fedlap*: ahol szerepel a hallgató neve, beadandó címe, tantárgy neve, oktató neve, dátum; *utolsó oldalon*: forráshivatkozás, pontos felsorolással, elektronikus dokumentum esetén letöltés ideje.

**Az érdemjegy kialakításának módja:**

Az érdemjegy a zárthelyi dolgozatok eredménye, a beadandó feladat és a gyakorlati munka alapján tevődik össze.

**Szakirodalmi források:**

1. Herzog Csilla – B. Hegedűs Katalin (2018): Kulturális közösségi marketing és média ismeretek; NMI Művelődési Intézet Nonprofit Közhasznú Kft. (Tudástár a közösségi művelődésben); ISBN: 978-963-651-512-6
2. NYÁRÁDI G-né – SZELES P.: Public relations I-II, Perfect Zrt., Budapest 2005 PELEJTEI T.: Public Relations. Informatikai és Könyvtári Szövetség Budapest, 2000 <https://saldokiado.hu/assets/res/download/_kisvallalkozasok-finanszirozasa.pdf>
3. JOHNSON S.- OLIVER S.- TOHMSON S.: PR+ PA – Public Relations stratégia – Public affairs lobbizás. Akadémia Kiadó, 2009

Nyíregyháza, 2021. 01. 28.

**Dr. Szabóné Dr. Berta Olga**

 **Adjunktus**